G20 Summit Bali: জি২০ সামিটে সভাপতির মর্যাদা পেলেন নরেন্দ্র মোদি!

বালি: জি২০ সামিটের (G20 Summit) সভাপতি হলেন প্রধানমন্ত্রী নরেন্দ্র মোদি (Narendra Modi)। তাঁকে সভাপতিত্ব হস্তান্তর করেন ইন্দোনেশিয়ার (Indonesia) প্রেসিডেন্ট জোকো উইডোডো ((Joko Widodo)। তুমুল করতালির আওয়াজে ভরে যায় সভাস্থল। প্রসঙ্গত, ইন্দোনেশিয়ার রাজধানী বালিতে (Bali) দুই দিনের জি২০ সামিট শেষ হল বুধবার।

সভাপতি হয়ে স্পষ্টতই খুশি প্রধানমন্ত্রী (Prime Minister)। তিনি বলেন, সভাপতিত্ব (Presidency) পাওয়ায় দেশের প্রতিটি নাগরিকের জন্য গর্বের বিষয়। সমস্ত দেশের প্রচেষ্টা একসঙ্গে করে আমরা জি২০ সামিটকে বিশ্বজনীন কল্যাণের অনুঘটক করে তুলতে পারি।

আরও পড়ুন: Food Waste Challenge: খাদ্য অপচয় ডেকে আনছে বিপদ, ক্ষতিগ্রস্ত হচ্ছে পৃথিবী !

সামিটের শেষ ভাষণে ইন্দোনেশিয়ার প্রেসিডেন্ট জানান, পৃথিবীর বড় বড় অর্থনীতির ২০টি দেশ এক যুগ্ম ঘোষণায় উপনীত হয়েছে। চুক্তি হয়েছে অন্যান্য পার্টনারশিপের। শেষ ভাষণের পরেই মোদির হাতে সভাপতিত্ব তুলে দেন উইডোডো। এদিকে ভারতের বিদেশ সচিব বিনয় কোয়াত্রা বলেন, জি২০ সামিটের ফলাফল নিরুপণকারী নথিতে ভারতের গঠনমূলক অবদান রয়েছে।

President of Indonesia @jokowi hands over the G20 Presidency to India at the closing ceremony of the Bali Summit @g20org#G20BaliSummit #PMinIndonesia pic.twitter.com/wdbPtshX7s

— DD News (@DDNewslive) November 16, 2022

জি২০তে অংশগ্রহণ করে ১৯টি দেশ— আর্জেন্টিনা, অস্ট্রেলিয়া, ব্রাজিল, কানাডা, চীন, ফ্রান্স, জার্মানি, ভারত, ইন্দোনেশিয়া, ইতালি, জাপান, দক্ষিণ কোরিয়া, মেক্সিকো, রাশিয়া, সৌদি আরব, দক্ষিণ আফ্রিকা, তুরস্ক, ব্রিটেন, আমেরিকা। ২০তম সদস্য ইউরোপিয়ান ইউনিয়ন। পৃথিবীর সামগ্রিক জিডিপি-র ৮০ শতাংশে এই দেশগুলির অবদান। সেই সঙ্গে আন্তর্জাতিক বাণিজ্যের ৭৫ শতাংশ এবং মোট জনসংখ্যা তিন ভাগের দুই ভাগ এই ১৯টি দেশেরই।

বালির এই সামিটে হাজির হয়েছিলেন আমেরিকার প্রেসিডেন্ট জো বাইডেন, চীনের প্রেসিডেন্ট শি জিনপিং, ব্রিটেনের প্রধানমন্ত্রী ঋষি সুনক, ফ্রান্সের প্রেসিডেন্ট ইমানুয়েল মাক্রঁর মতো বড় রাষ্ট্রনায়করা।